Lietuvos grūdų supirkimo įmonės šių metų rugpjūtį eksportavo 187,132 tūkst. t rapsų – 5,9 karto didesnį kiekį negu praėjusių metų rugpjūčio mėnesį. Jie eksportuoti į Latviją, Lenkiją Vokietiją, Belgiją, Nyderlandus ir Šveicariją (vidutinė kaina – 369,52 EUR/t).

Grūdų eksportas 2020 m. rugpjūčio mėnesį, palyginti su praėjusių metų analogišku laikotarpiu, buvo 31,91 proc. didesnis ir sudarė 443,670 tūkst. t grūdų. Beveik visą (99,48 proc.) eksportuotų grūdų dalį sudarė kviečiai (441,343 tūkst. t). Juos Lietuvos grūdų supirkimo įmonės eksportavo į Latviją, Lenkiją, Vokietiją, Belgiją, Nyderlandus, Ispaniją, Islandiją, Alžyrą, Nigeriją, Singapūrą, PAR, Maršalo salas ir Saudo Arabiją (vidutinė kaina – 176,29 EUR/t). Avižos (782,20 t) buvo išvežtos į Latviją ir Lenkiją (vidutinė kaina – 158,95 EUR/t).

Šaltinis: ŽŪIKVC (LŽŪMPRIS)

[2020-09-28](https://www.vic.lt/zumpris/2020/09/28/siu-metu-rugpjucio-menesi-is-lietuvos-eksportuotas-beveik-6-kartus-didesnis-rapsu-kiekis-negu-2019-m-analogisku-laikotarpiu/)

[Grūdų ir aliejinių augalų sektoriaus vidaus rinkos apžvalgos](https://www.vic.lt/zumpris/category/grudu-ir-aliejiniu-augalu-sektorius/grudu-ir-aliejiniu-augalu-sektoriaus-vidaus-rinkos-apzvalgos/)